LATVIJAS REPUBLIKAS MINISTRU KABINETS

2017.gada . Noteikumi Nr.

Rīgā (prot. Nr. , . §)

**Grozījumi Ministru kabineta 2014.gada 4.februāra noteikumos Nr.78 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nolikums”**

Izdoti saskaņā ar likuma

“Par Latvijas Republikas dalību Kioto
protokola elastīgajos mehānismos”

10.panta trešās daļas 2.punktu

 Izdarīt Ministru kabineta 2014.gada 4.februāra noteikumos Nr.78 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nolikums” (Latvijas Vēstnesis, 2014, nr.42, 120) šādus grozījumus:

1. Izteikt 72.punktu šādā redakcijā:

„72. Piecus gadus pēc projekta īstenošanas termiņa beigām finansējuma saņēmējs katru gadu veic projekta rezultātu monitoringu un līdz nākamā gada 31. janvārim iesniedz Vides investīciju fondā projekta rezultātu monitoringa pārskatu (turpmāk – monitoringa pārskats) atbilstoši projekta līgumam pievienotajam paraugam. Monitoringa pārskatā iekļautā elektromobiļa viena gada faktiskā nobraukuma pieļaujamā nobīde uz leju ir 20 % no projekta iesniegumā norādītā viena gada plānotā elektromobiļa nobraukuma. Monitoringa periods sākas ar nākamā mēneša 1.datumu pēc noslēguma pārskata apstiprināšanas. Monitoringa gads sākas no kārtējā kalendārā gada 1. janvāra un ilgst līdz kārtējā kalendārā gada 31. decembrim.”

2. Izteikt 74.punktu šādā redakcijā:

„74. Ja Vides investīciju fonds atbilstoši finansējuma saņēmēja iesniegtajam monitoringa pārskatam jebkurā no pirmajiem četriem monitoringa gadiem (konstatē, ka finansējuma saņēmējs nenodrošina šo noteikumu 69. punktā minēto prasību izpildi, Vides investīciju fonds rakstiski par to informē finansējuma saņēmēju un atbildīgo iestādi.”

3. Izteikt 76.punktu šādā redakcijā:

„76. Ja finansējuma saņēmējs:

76.1. šo noteikumu 69.2. apakšpunktā minēto nosacījumu neizpilda monitoringa perioda ceturtajā monitoringa gadā un Vides investīciju fonds pēc ceturtā monitoringa gada monitoringa pārskata konstatē, ka projekta līgumā un projekta iesniegumā norādītais plānotais elektromobiļu viena gada nobraukums gadā, salīdzinot ar monitoringa perioda monitoringa gadu vidējo nobraukumu gadā, nav sasniegts, Vides investīciju fonds rakstiski informē finansējuma saņēmēju un atbildīgo iestādi par finansējuma saņēmējam izmaksāto un atgūstamo finanšu instrumenta finansējumu. Atbildīgā iestāde pieņem, ievērojot šo noteikumu X nodaļā ietverto regulējumu redakcijā, kas stājusies spēkā 2017.gada \_\_\_, lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu atbilstoši elektromobiļa nobraukuma neizpildei un šo noteikumu 79.punktā minētajām vadlīnijām.

76.2. šo noteikumu [75.1. un 75.3.apakšpunktā](http://likumi.lv/doc.php?id=264639#p75) minētās prasības neizpilda norādītajos termiņos, Vides investīciju fonds rakstiski informē finansējuma saņēmēju un atbildīgo iestādi par finansējuma saņēmējam izmaksāto un atgūstamo finanšu instrumenta finansējumu. Atbildīgā iestāde, ievērojot šo noteikumu X nodaļā ietverto regulējumu redakcijā, kas stājusies spēkā 2017.gada \_\_\_, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu proporcionāli elektromobiļa vai publiski pieejamās uzlādes stacijas ekspluatācijas neizpildes laikam. Atgūstamajiem līdzekļiem piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par līdzekļu atgūšanu.”

4. Papildināt noteikumus ar 77., 78, 79.punktu šādā redakcijā:

„77. Lai noteiktu atgūstamo neattiecināmo līdzekļu apjomu:

77.1.  atbilstoši konstatētajai šo noteikumu 76.1.apakšpunktā minētās prasības neatbilstībai, attiecīgi elektromobiļa vidējo nobraukumu gadā par pieciem monitoringa gadiem dala ar projekta līgumā un projekta iesniegumā norādīto plānoto elektromobiļu viena gada nobraukumu gadā, kas reizināts ar 0.8. No vieninieka atņem dalījuma rezultātu un reizina ar piešķirto finansējumu no finanšu instrumenta un rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par līdzekļu atgūšanu.

$$KPFI\_{n.l. }=\left(1-\frac{\left(N\_{ 1.gads}+N\_{2.gads}+N\_{3.gads}+N\_{4.gads}+N\_{n.gads}\right)/n}{N\_{Līgums}×0,8}\right)×KPFI×\left(1+ECB\_{likme}\right)$$

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

$N\_{Līgums}$ – projekta līgumā un projekta iesniegumā norādītais elektromobiļa vidējais nobraukums gadā, km;

$ECB\_{likme}$ - Eiropas Centrālās bankas refinansēšanas likme;

$N\_{ 1.gads}+N\_{2.gads}+N\_{3.gads}+N\_{4.gads}+N\_{n.gads} –$ elektromobiļa vidējais nobraukums gadā par pieciem monitoringa gadiem, km;

n – gadu skaits;

 – piešķirtais finanšu instrumenta finansējums, *euro*

77.2.  atbilstoši konstatētajai šo noteikumu 76.2.apakšpunktā minētās prasības neatbilstībai, attiecīgi elektromobiļa vai publiski pieejamās uzlādes stacijas ekspluatācijas laiku dala ar projekta monitoringa perioda ilgumu. No vieninieka atņem dalījuma rezultātu un reizina ar piešķirto finansējumu no finanšu instrumenta un rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par līdzekļu atgūšanu.

$$KPFI\_{n.l. }=\left(1-\frac{N\_{ekspl.}}{N\_{Līgums}}\right)×KPFI×\left(1+ECB\_{likme}\right)$$

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

$N\_{Līgums}$ – projekta līgumā un projekta iesniegumā norādītais monitoringa periods, gadi)

$ECB\_{likme}$ - Eiropas Centrālās bankas refinansēšanas likme;

$N\_{ekspl.}$ - ektromobiļa vai publiski pieejamās uzlādes stacijas ekspluatācijas laiks, gadi;

 – piešķirtais finanšu instrumenta finansējums, *euro.*

78. Atbildīgā iestāde, pieņemot lēmumu par atgūstamo neattiecināmo līdzekļu apjomu, ņem vērā iepriekš neparedzamus vai neatkarīgus ārējus apstākļus, kas ir ietekmējuši projekta līgumā un projekta iesniegumā noteikto rezultātu sasniegšanu atbilstoši šo noteikumu 79.punktā minētajām vadlīnijām .

79. Atbildīgā iestāde līdz 2017.gada 1.jūnijam sadarbībā ar Vides investīciju fondu sagatavo un publicē atbildīgās iestādes tīmekļvietnē un Vides investīciju fonda tīmekļvietnē vadlīnijās projektu rezultātu monitoringa izvērtēšanai un kompensējošo pasākumu piemērošanai.”

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R.Muciņš

2017.02.07. 16:47

778

I.Vonda

67026554, ilze.vonda@varam.gov.lv